[{"text_idx": "#000004", "text": "Ai hon oedd gw\u0302yl gerddorol gyntaf yr haf? Roedd safle Parc Gwynfryn, jyst tu fas i Grymych yng ngogledd sir Benfro, yn LLAWN dop gyda theuluoedd, henoed, ieuenctid, plant, lleol ac o bell yn mwynhau cwmni\u0308aeth, adloniant a digonedd o gerddoriaeth!"}, {"text_idx": "#000005", "text": "Dyma\u2019r tro cyntaf i Gw\u0302yl Fel \u2018Na Mai ddigwydd ac mae\u2019r diolch i Fenter Iaith Sir Benfro a\u2019r llwyth o wirfoddolwyr fu\u2019n brysur tu hwnt yn cael popeth yn barod."}, {"text_idx": "#000006", "text": "Dyma beth lluniau o\u2019r diwrnod \u2013 aeth \u2018mlaen i\u2019r nos!"}, {"text_idx": "#000007", "text": "Ar ddydd Sadwrn 7fed Mai bydd safle Frenni Transport ym Mharc Gwynfryn, trwy garedigrwydd Matthew Parry, yn fwrlwm o gerddoriaeth byw Cymraeg wrth i\u2019r ardal groesawu pobl o bob oed o bedwar ban i\u2019r w\u0302yl gerddorol Cymraeg gyntaf yng ngodre\u2019r Frenni Fawr."}, {"text_idx": "#000008", "text": "Plannwyd yr hedyn gan aelodau o Go\u0302r Clwb Rygbi Crymych yn ystod eu hymweliad a\u0302 Gw\u0302yl Gerddorol Cei Newydd rai blynyddoedd yn o\u0302l gan fwriadu cynnal gw\u0302yl fechan yng Ngardd Gwrw\u2019r Clwb Rygbi ond wrth i drafodaethau ddatblygu esblygodd y syniad ymhellach a phenderfynwyd mynd amdani! Ffurfiwyd pwyllgor gweithredol gan rai o aelodau\u2019r co\u0302r ynghyd a\u0302 Menter Iaith Sir Benfro, unigolion profiadol yn y maes hwn ac ieuenctid lleol."}, {"text_idx": "#000009", "text": "Einir Dafydd a\u2019r band Plu \u2013 fydd yn diddanu yn yr Wyl newydd sbon hon."}, {"text_idx": "#000011", "text": "Ychydig feddyliodd yr un ohonom pan ddechreuwyd ar y trefniadau gwreiddiol nol yn 2019 y byddem wedi colli un o\u2019n bandiau mwyaf poblogaidd yn dilyn marwolaeth trist y brodyr Richard ac Wyn Jones. Byddai Ail Symudiad wedi bod yn un o uchafbwyntiau\u2019r W\u0302yl yn 2020 a byddwn talu teyrnged haeddiannol iddynt yn ystod y dydd."}, {"text_idx": "#000012", "text": "Bydd yr gweithgareddau yn cychwyn yn y prynhawn ac yn parhau tan yr hwyr, gyda\u2019r nod o fod yn w\u0302yl holl gynhwysfawr ac yn w\u0302yl i\u2019r teulu cyfan sy\u2019n cynnwys gweithgareddau i blant o bob oed a digon o gyfleusterau parcio."}, {"text_idx": "#000013", "text": "Un o fois y pentre\u2019 sef Gareth Delve fydd MC yr wyl a bydd darpariaethau ar gyfer pawb yn cynnwys bar a bydd bwydydd amrywiol gan fusnesau lleol ar werth."}, {"text_idx": "#000014", "text": "Am fwy o fanylion ac i archebu tocynnau ewch i "}, {"text_idx": "#000020", "text": "Mentrau Iaith Cymru is an equal opportunities employer committed to promoting equality, diversity and inclusion."}, {"text_idx": "#000021", "text": "Created by Gwe Cambrian Web Cyf"}]